L'Ajuntament rep l'alcaldessa i la Comunitat de Regants de Sogorb
09 de novembre 2022

![](/media/h1ml0tbs/c_2061.jpg?width=850&height=566.9886363636364)

L'alcalde de Sagunt, Darío Moreno ha rebut este matí en el Consistori a l'alcaldessa de Sogorb, Mari Carmen Climent i a representants de la Comunitat de Regants de Sogorb, amb la intenció de generar sinergies entre tots dos municipis. També han sigut presents la regidora delegada d'Agricultura i presidenta del Consell Agrari, Ana María Quesada, i el president de la Comunitat General de Regants Séquia Major de Sagunt, José-Recto Peris Quevedo.

Moreno ha explicat que és essencial que des de Sagunt es mire als pobles del seu al voltant «**i hem d'anar més enllà del que és estrictament la nostra comarca. Hem de ser capaços d'establir vincles i un diàleg amb Almenara, Puçol, El Puig i, per descomptat, amb Sogorb. Hui tenim eixa trobada entre la Comunitat de Regants de Sagunt i la de Sogorb, imprescindible i una lliçó des d'este àmbit de l'agricultura de com treballar de manera conjunta**».

Així mateix, ha agraït a l'alcaldessa de Sogorb la seua presència en esta jornada: «**Demostra la bona voluntat que hi ha per part de les administracions locals per intentar treballar conjuntament, justament en un dia en què hem rebut la gran notícia de Volkswagen i que, per tant, esta gran inversió requerirà d'una gran faena a nivell territorial, aprofitant totes les sinergies i les nostres capacitats. Així que, aprofitant esta trobada entre totes dues comunitats de regants, dir que són un exemple a seguir i que continuarem treballant en esta línia**», ha afegit l'alcalde.

L'alcalde també ha assistit prèviament a la visita en la Comunitat de Regants Séquia Major de Sagunt.

![](/media/svihqhbd/c_2055.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-rep-l-alcaldessa-i-la-comunitat-de-regants-de-sogorb/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-rep-l-alcaldessa-i-la-comunitat-de-regants-de-sogorb/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-rep-l-alcaldessa-i-la-comunitat-de-regants-de-sogorb/ "Linked In")
*   [](mailto:?body=https://aytosagunto.es/va/actualitat/l-ajuntament-rep-l-alcaldessa-i-la-comunitat-de-regants-de-sogorb/)